આ ઘર માં , શેરી નુંમ્બર ૧૪, મકાન નંબર ૨૫, માં અમે ઘણા વર્ષો રહ્યા. લગભગ ૧૧-૧૨ વર્ષ રહ્યા. મેં મારું દસમું ધોરણ, બારમું ધોરણ, મારું એન્જીનીરીંગ - બધુજ આ ઘરમાં રહી ને પતાવ્યું. હું કદાચ સાતમાં ધોરણ માં હતો ત્યારે અમે આ ઘરમાં આવ્યા'તા (એ પેહલાં શેરી નંબર ૧૨, મકાન નંબર ૧૨ માં રેહતા'તા). આ ઘર સાથે ઘણી યાદો જોડાયેલી છે. એ જિંદગી ભર યાદ રેહશે. ખાસ તો ઘરની પાચળ આવેલો આંબો જે દર વર્ષે સરસ મજાની કેસર કેરી આપતો, આગળ મોટો બગીચો જેમાં દર ચોમાસા માં મારો ભાઈબંધ થઇ ગયેલો મોર નાચતો એ બધું તો મને બહુજ યાદ આવશે. બીજી પણ ઘણી યાદો આ ઘર સાથે જોડાયેલી છે.